Sten-Hans Vihmar (2011)
**Sten-Hans Vihmar** (sündinud 6. oktoobril 1987 Sauel) on eesti ühiskonnategelane ja kaitseliitlane.

Ühiskondlik-poliitiline tegevus
-------------------------------

Sten-Hans Vihmar kuulus aastatel 2005–2006 Isamaaliitu ja 2006–2011 Isamaa ja Res Publica Liitu. Ta osales IRL-i haridus-, põllumajandus- ja kaitsepoliitika väljatöötamisel. 22. mail 2007 valiti ta täishäältega IRL-i noorteühenduse esimeheks. 2010. aasta hiliskevadel astus ta IRL-i noorteühenduse esimehe kohalt omal soovil tagasi ja lahkus erakonnast.

Sten-Hans Vihmar Tõnismäel pronkssõduri ees meelt avaldamas (2006)
2006. aastal tegutses Vihmar poliitilise survegrupi Alati Ustav eestvedajana. Poliitiline survegrupp Alati Ustav moodustus 2006. aasta mai lõpus inimestest, kes osalesid Sten-Hans Vihmari ja Siim Abroi korraldatud pronkssõdurivastasel piknikul. Selle üldisem eesmärk oli koondada erinevaid poliitilisi jõude koostööle, et pronkssõdur Tõnismäelt eemaldada. Vihmari algatusel koguti pärast pronksiöid allkirju Tallinna linnapea Edgar Savisaare vastu. Selle põhjuseks olid Savisaare sõnavõtud pronksiööde ajal, mis Vihmari hinnangul üritasid lõhestada Eesti ühiskonda. 29. aprillist 9. maini 2007 internetis toimunud allkirjade kogumise kampaania käigus saadi 98 200 toetusavaldust.

2011–2012 oli ta Eesti Rahvusliku Liikumise juhatuse liige.

Ta kandideeris 2011. aasta Riigikogu valimistel ühena nn ühinenud üksikkandidaatidest Tartu linnas.

Vihmar kuulus EKRE-sse aastatel 2012–2014. Ta oli Eesti Konservatiivse Rahvaerakonna üks asutajaliikmeid ning on olnud ka erakonna juhatuse ja volikogu liige. Ta oli ka EKRE Harju-Raplamaa ringkonna aseesimees. Samuti oli ta EKRE noorteliikumise Sinine Äratus Tallinna ringkonna liige.

2014. aastal oli ta üks MTÜ Vaba Ukraina algatajatest. 

2018. aasta veebruarist oktoobrini oli Vihmar Vabaerakonna liige. Tegeles Vabauudiste meedianõunikuna erakonna uudistekanali väljatöötamises.

Sten-Hans Vihmar (2014)
Septembris 2021 asutas Tartus koos Indrek Särjega MTÜ Konservatiivide Klubi.

2021. aasta kohaliku omavalitsuse volikogude valimistel kandideeris ta parteituna Tartu linnas Keskerakonna nimekirjas.

Ta on rahvuskonservatiivse arvamusportaali Konservatiiv.ee toimetaja.

Autasud
-------

* Kaitseliidu teenetemedal III klass (2014)
* Всеукраїнським об’єднанням громадян "КРАЇНА" Медаль «ЗА ГІДНІСТЬ ТА ПАТРІОТИЗМ» (Üleukrainalise kodanikuühenduse "КРАЇНА" teenetemedal "Väärikuse ja patriotismi eest") (2017)

Viited
------

1. ↑  "Äriregistri teabesüsteem: Vihmar, Sten-Hans". Originaali arhiivikoopia seisuga 1. november 2013. Vaadatud 9. mail 2010.
2. ↑  "Helmed said kandideerima vaid 7 nime". *Eesti*. 14. jaanuar 2011. Vaadatud 23. mail 2023.
3. ↑  Alati Ustav kutsub rahvuslasi koostööle SI
4. ↑  "Alati Ustav kutsub rahvuslasi koostööle SI". *Estonian World Review*. Vaadatud 23. mail 2023.
5. ↑  Savisaare vastu andnute allkirjad on lõplikult komplekteeritud[*alaline kõdulink*]
6. ↑  Eesti Päevaleht
7. ↑  Rahvuslik liikumine paneb Rahvaliiduga leivad ühte kappi, Delfi, 18.2.2012
8. ↑  "Helmed said kandideerima vaid 7 nime". *Eesti*. 14. jaanuar 2011. Vaadatud 23. mail 2023.
9. 1 2  Äriregister: Isiku kuuluvus erakondadesse, vaadatud 5. märts 2018
10. ↑  "Konservatiivsed Noored alustavad aktsioone Tallinnas". Originaali arhiivikoopia seisuga 22. märts 2023. Vaadatud 22. märtsil 2023.
11. ↑  teatmik.ee: Mittetulundusühing Konservatiivide Klubi
12. ↑  valimised.ee: Kohalikud valimised 2021
13. ↑  Konservatiiv.ee toimetus
14. ↑  "6". *Kaitse Kodu nr 6 2014*.
15. ↑  "7". Originaali arhiivikoopia seisuga 11. juuni 2016.

Välislingid
-----------

### Sten-Hans Vihmari artiklid

* Vallutaja, mine koju! Terve Mõistuse Sündikaat
* Ähvardav Vene, uinuv Euroopa ja kurnatud USA Delfi, 11. november 2009
* Kes on meie ülejäänud Herman Simmid? Delfi, 9. detsember 2009
* Uus külm sõda seab Baltimaad ohtu Delfi, 12. veebruar 2010
* Estlandiseerumine on alanud Delfi, 11. mai 2010
* Kui palju meid tegelikult mõjutatakse? Delfi, 19. jaanuar 2011
* Probleem on sinus, valija! Objektiiv, 25. aprill 2017
* Intermariumi idee on aktuaalsem kui kunagi varem Objektiiv, 15. september 2017
* Keskkonnaminister, viige haisuprobleemi hindamine vastavusse inimeste ootustega EPL, 3. mai 2019
* Kas Intermarium tuleb või oleme edasi veremaad? Konservatiiv, 21. november 2021